**Proiect**

**H O T Ă R Î R E**

**cu privire la modificarea şi completarea Hotărîrii Guvernului**

**nr. 109 din 12 februarie 2014**

**nr. \_\_\_\_\_\_\_ din \_\_\_\_\_\_\_\_\_\_\_\_2016**

 Reieşind din prevederile Programului de activitate al Guvernului Republicii Moldova pentru anii 2016-2018, capitolul I, lit. A, pct.26 privind restructurarea Organizației de Atragere a Investițiilor și Promovare a Exporturilor din Moldova (MIEPO) și întru sporirea competitivității și calității mărfurilor autohtone, creșterea exporturilor, inclusiv prin majorarea investițiilor în infrastructura economică, crearea unui mediu de afaceri atractiv și motivant pentru investiții, Guvernul

**HOTĂRĂŞTE**:

 Hotărîrea Guvernului nr.109 din 12 februarie 2014 "Cu privire la Organizaţia de Promovare a Exportului din Moldova" (Monitorul Oficial al Republicii Moldova, 2016, nr.35-41, art. 123) se modifică şi se completează după cum urmează:

1. La punctul 2, precum și în textul anexei, cuvântul ”STATUT” se substituie cu cuvântul ”REGULAMENT”;
2. La punctul 3 al anexei sintagma „care activează în condiții de autogestiune” se exclude;
3. La punctul 4 al anexei, după cuvântul „politicilor” se completează cu sintagma ”de stat”;
4. Punctul 6 al anexei se modifică și se expune în următoarea redacție: „MIEPO își desfășoară activitatea în cooperare cu organizaţiile internaţionale de specialitate, autorităţile publice centrale şi locale, agenţii economici, indiferent de tipul de proprietate şi forma de organizare, asociații ale întreprinderilor, partenerii de dezvoltare și cu alte persoane fizice şi juridice din Republica Moldova şi din străinătate care activează în domeniul de competență al MIEPO”;
5. La punctul 7 al anexei, sintagma „prioritățile Ministerului Economiei” se substituie prin cuvintele „obiectivele politicii naționale de dezvoltare”;
6. Punctul 10 al anexei se modifică și se expune în următoarea redacție:

„10. MIEPO are următoarele obiective:

1) acordarea asistenţei metodologice și practice companiilor în vederea extinderii exportului către alte pieţe și atragerea investiţiilor;

2) contribuirea la dezvoltarea companiilor, prin susţinerea acestora în eforturile de diversificare a pieţelor şi creşterii exportului la nivel internaţional;

3) acordarea asistenţei companiilor din Republica Moldova la promovarea produselor autohtone, conform competenţelor.”

1. Punctul 11 al anexei se modifică și se expune în următoarea redacție:

„11. MIEPO are următoarele sarcini de bază:

1) implementarea politicilor statului în domeniul atragerii investiţiilor, promovării exportului şi creşterii competitivităţii companiilor autohtone, în conformitate cu priorităţile Guvernului, stabilite în strategii şi programe naţionale;

2) implementarea Programului “Promovarea Exporturilor”, precum şi ale altor programe şi proiecte din domeniul său de activitate;

3) formarea imaginii pozitive a Republicii Moldova pe arena internaţională;

4) contribuirea la creşterea gradului de conştientizare a Republicii Moldovei ca destinaţie de investiţii; promovarea climatului investiţional şi a oportunităţilor investiţionale şi de export ale Republicii Moldova;

5) sprijinirea investiţiilor şi investitorilor, înainte, în timpul şi după procesul de investiţii, prin interacţiunea cu autorităţile publice centrale şi locale, cu autorităţile publice autonome, instituţiile publice, societăţile comerciale şi organizaţiile necomerciale, organele autoguvernării locale, agenţiile teritoriale, fiscale şi autorităţile vamale, birourile statistice, camerele naţionale şi regionale de comerţ, precum şi cu Banca Naţională a Moldovei în domeniul investiţiilor străine directe şi cele locale;

6) facilitarea dialogului public-privat, în scopul creării unui mediu de afaceri mai bun şi mai prosper pentru dezvoltarea sectorului privat şi dezvoltarea economică a ţării;

7) susţinerea companiilor în găsirea de parteneri străini şi explorarea de noi pieţe externe;

8) susţinerea companiilor în implementarea proiectelor investiţionale în Republica Moldova, precum şi a celor interesate în exportul produselor moldoveneşti;

9) promovarea intereselor Republicii Moldova în relaţia cu instituţiile şi asociaţiile internaţionale în domeniul atragerii investiţiilor străine şi promovării exportului.”.

1. Punctul 12 se modifică și se expune în următoarea redacție:

„În vederea realizării misiunii și sarcinilor sale MIEPO are următoarele atribuţii de bază:

1. acordarea serviciilor de asistență potenţialilor investitori şi celor existenți, la etapa preinvestiţională, investițională şi postinvestiţională;
2. promovarea de bunuri şi servicii moldoveneşti pe pieţele externe. Această sarcină se realizează prin:
* identificarea partenerilor şi furnizorilor locali, inclusiv facilitarea întrevederilor cu aceștia;
* furnizarea informaţiei privind analizele şi studiile sectoriale;
* sprijinirea exportatorilor de servicii autohtone pe pieţele internaţionale;
* acordarea asistenţei în promovarea produselor autohtone la tîrgurile internaţionale;
* partajarea eficientă a costurilor pe programe în vederea ameliorării competitivităţii companiilor moldoveneşti;
1. organizarea seminarelor, cursurilor de instruire pentru companiile autohtone în domeniul investiţional şi de export în conformitate cu cele mai bune practici internaţionale;
2. organizarea evenimentelor în ţară şi peste hotare în scopul facilitării promovării exportului şi atragerii investiţiilor, precum: conferinţe, forumuri, întrevederi bilaterale şi multilaterale, misiuni ale producătorilor autohtoni în străinătate, participarea agenţilor economici din Republica Moldova la expoziţii şi tîrguri;
3. purtarea dialogului deschis cu sectorul privat în vederea analizei problemelor ce afectează activităţile de export şi investiţionale şi formularea recomandărilor către Ministerul Economiei şi alte instituţii responsabile pentru promovarea politicilor economice privind soluţionarea acestora;
4. gestionarea datelor resurselor electronice disponibile în domeniul atragerii investiţiilor, promovării exportului şi imaginii ţării;
5. efectuarea studiilor de cercetare în vederea elaborării propunerilor pentru strategia de promovare a exportului şi atragere a investiţiilor.
6. colaborarea cu misiunile diplomatice ale Republicii Moldova, precum şi furnizarea informaţiilor necesare acestora în domeniul promovării exportului şi atragerii investiţiilor;
7. gestionarea eficientă a mijloacelor financiare alocate din bugetul de stat şi din alte surse, în vederea atragerii investiţiilor, promovării exportului şi imaginii ţării, precum şi administrării patrimoniului propriu, conform legislaţiei în vigoare;
8. Asigurarea funcțiilor de secretariat în conformitate cu legislația în vigoare.”
9. La punctul 14 al anexei sintagma ”Consiliu de coordonare a activității MIEPO” se substituie cu sintagma ”Consiliul de administrare MIEPO și al Programului ”Promovarea Exportului”;
10. Punctul 17 al anexei se completează cu următorul conținut: „și administrează bugetul pentru implementarea programului „Promovarea Exportului”;
11. Punctul 18 al anexei se modifică și se expune în următoarea redacție: ”Componența nominală a Consiliului se aprobă prin ordinul ministrului economiei și este compus din 7 membri: 5 reprezentanți ai sectorului public, un reprezentant al sectorului privat și un reprezentant al partenerilor de dezvoltare care activează în domeniul de competență al MIEPO”;
12. La punctul 20 al anexei propoziția „În cazul în care lipsește vicepreședintele funcțiile președintelui vor fi asigurate de un membru al Consiliului” se exclude;
13. Punctul 21 al anexei se modifică și se expune în următoarea redacție: ”Ședințele Consiliului vor fi programate anual la începutul anului, cel puțin o ședință ordinară pe semestru și ședințe extraordinare la solicitarea președintelui sau directorului MIEPO”;
14. După punctul 21 se completează cu punctul 211 cu următorul conținut: „Ordinea de zi va fi oferită membrilor Consiliilor cu cel puțin 5 zile înaintea desfășurării ședințelor”;
15. Punctul 23 al anexei se completează cu următoarea propoziție: „În caz de paritate de voturi, votul președintelui Consiliului este decisiv”;
16. Punctul 24 al anexei se expune în următoarea redacție: ”Lucrările Consiliului se consemnează într-un proces verbal, care este semnat de președintele acestuia, precum și contrasemnat de către toți membrii Consiliului prezenți la ședința respectivă.”;
17. Punctul 25 al anexei va avea următorul cuprins:

Consiliul îndeplineşte următoarele atribuţii:

1. avizarea și aprobarea Regulamentului Programului „Promovarea Exportului”;
2. decide asupra indicatorilor de performanță, inclusiv definițiile lor exacte, care vor constitui părți obligatorii ale rapoartelor trimestriale și anuale al MIEPO;
3. monitorizează și analizează activitatea conducerii MIEPO, indicatorii de realizare a planurilor de acțiune ale MIEPO și ale specialiștilor, ia decizii referitor la eficientizarea activității MIEPO;
4. aproba planurile de activitate şi bugetul de cheltuieli al MIEPO, pe termen mediu şi scurt, precum și Rapoartele anuale ale MIEPO;
5. examinează și aprobă Planul anual de acțiuni al Programului “Promovarea Exportului” în limita bugetului alocat;
6. elaborează și înaintează Ministerului Economiei propuneri pentru a fi incluse în proiectul legii bugetului de stat pentru anul următor;
7. aprobă și promovează politica de executare a bugetului Programului “Promovarea Exportului”;
8. coordonează regulamentul de salarizare al aparatului MIEPO;
9. stabilește și aprobă plafonul cheltuielilor ce se efectuează din sursele financiare din contul bugetului Programului “Promovarea Exportului” aprobat pentru anul în curs;
10. selectează beneficiarii mijloacelor financiare alocate din bugetul de stat pentru susținerea investitorilor în vederea pregătirii şi instruirii personalului (cadrelor) în legătură cu crearea de noi locuri de muncă;
11. contractează auditori independenți pentru evaluarea MIEPO;
12. asigură transparența față de publicul larg;
13. decide cu privire la alte aspecte, care nu contravin legislației în vigoare.”;
14. Punctul 26 al anexei se completează după cum urmează: „iar de vicepreședinte – viceministrului economiei responsabil de coordonarea și monitorizarea activității MIEPO”;
15. Punctul 28 al anexei se modifică și se expune în următoarea redacție:

Membri Consiliului vor fi persoane la nivel de conducere, cu experienţă în domeniul comerţului exterior şi investiţional, propuse de către următoarele autorităţi:

1) reprezentanţi ai sectorului public:

Cancelaria de Stat - 1;

Ministerul Economiei - 2;

Ministerul Finanţelor - 1;

Ministerul Afacerilor Externe şi Integrării Europene - 1;

2) un reprezentant al sectorului privat:

asociaţii a investitorilor, exportatorilor, de business –invitat în baza principiului rotației anuale;

3) un reprezentant al partenerilor de dezvoltare – invitat în baza principiului rotației anuale.”.

1. La punctul 29 al anexei sintagma „se numesc” se substituie cu sintagma cu „se propun”;
2. Punctul 33 al anexei alin. 1) după cuvîntul „Consiliului” se completează după cum urmează: „și să semneze procesul verbal al acestora”;
3. Punctul 35 al anexei art. 1) se modifică și se expune în următoarea redacție: „pregăteşte şedinţele Consiliului, întocmeşte procesele-verbale ale acestor şedinţe, care includ: data și locul ședinței, prezența membrilor Consiliului și altor participanți la ședință, ordinea de zi, conținutul succint al dezbaterilor și hotărârile adoptate”.

**PRIM-MINISTRU Pavel FILIP**

**Contrasemnează:**

**Viceprim-ministru,**

**Ministrul economiei Octavian CALMÎC**

**Ministrul Finanţelor Octavian ARMAȘU**

**NOTĂ INFORMATIVĂ**

***la proiectul hotărîrii de Guvern cu privire la modificarea şi completarea***

***Hotărîrii Guvernului nr. 109 din 12 februarie 2014***

 Reieşind din prevederile Programului de activitate al Guvernului Republicii Moldova pentru anii 2016-2018, capitolul I, lit. A, pct.26 privind restructurarea Organizației de Atragere a Investițiilor și Promovare a Exporturilor din Moldova (MIEPO) și întru sporirea competitivității și calității mărfurilor autohtone, creșterea exporturilor, inclusiv prin majorarea investițiilor în infrastructura economică, crearea unui mediu de afaceri atractiv și motivant pentru investiții, Ministerul Economiei a elaborat proiectul hotărîrii de Guvern cu privire la modificarea şi completarea Hotărîrii Guvernului Republicii Moldova nr. 109 din 12 februarie 2014.

Prezentul proiect de hotărîre propune modificări și completări operate în conformitate cu prevederile Programului de Dezvoltare Strategică al Organizaţiei de Promovare a Exportului din Moldova 2016-2020 aprobat prin Ordinul ministrului economiei nr.78 din 29.04.2016 şi vizează astfel de segmente din cadrul Regulamentului MIEPO, precum ar fi:

- organizarea activităţii MIEPO;

- instituirea unui nou organ de conducere al MIEPO - Consiliul de administrare MIEPO şi al Programului “Promovarea Exportului”',

- modificarea numărului de membri ai noului Consiliu de administrare MIEPO, precum şi domeniul de reprezentativitate în Consiliu, asigurat atît de sectorul public, cît şi de cel privat;

- revizuirea competențelor Consiliului nou-creat;

- alte modificări şi completări.

În scopul respectării prevederilor Legii nr.239 din 13.11.2008 privind transparența în procesul decizional, prezentul proiect a fost plasat pe pagina web a Ministerului Economiei www.mec.gov.md la directoriul „Transparența”.

Proiectul în cauză nu contravine politicii externe și interne promovate de Republica Moldova.

Aprobarea prezentului proiect nu necesită modificarea și completarea altor acte normative.

Implementarea prevederilor prezentului proiect nu necesită cheltuieli financiare și de altă natură.

Reieșind din cele menționate, considerăm necesar aprobarea proiectului de hotărîre de Guvern cu privire la modificarea şi completarea Hotărîrii Guvernului Republicii Moldova nr.109 din 12 februarie 2014, în scopul asigurării funcționării eficiente și durabile a acestei instituții.

**Viceministru Vitalie IURCU**

*Ex: Olga Volcov*

*Tel: 250 656*